[Et bilde som inneholder tekst, Font, logo, Grafikk

Automatisk generert beskrivelse](https://hustadvika.vgs.no/)

***Infohefte til foresatte 2023***

*Velkommen til Hustadvika vidaregåande skole. Vi er en skole som står for kunnskap og trivsel i et miljø prega av kvalitet og likeverd.*

*Hos oss bygger elevene grunnlaget for å bli gode fagarbeidere med gode jobbmuligheter i framtida eller til å ta høgre utdanning. De vil få god kontakt med lærerne sine som underviser variert og motiverende.*

*For å lette overgangen mellom ungdomsskolen og vidaregåande, har vi innført et verktøy som heter Drømmeskolen. Dette er en modell for å jobbe systematisk med det psykososiale miljøet på skolen. Vi tar i bruk denne modellen fra dette skoleåret. Målet er å skape et læringsmiljø der elevane opplever trygghet og tilhørighet, der de får brukt ressursene sine, og der den psykiske helsa til den enkelte elev er i fokus. Hver ny klasse får to elevmentorer (elever fra VG 2 eller 3) som skal hjelpe til i dette arbeidet.*

*Vi er opptatt av at undervisninga skal være praksisorientert. Derfor satser vi på praksisbasert undervisning i verkstad/skolebåt/kjøkken/stellerom og utplassering i det lokale næringslivet/bedriftsbesøk for flest mulig av klassene våre i løpet av skoletida.*

*Velkommen til gode og trygge skoleår hos oss.*

*20.08.23*

*Arne Tjelle, rektor*

Rektor: Arne Tjelle, [arne.tjelle@mrfylke.no](file:///\\fil03.intern.mrfylke.no\Group-VGS\FVG\18-19\Barbara\18%2019%20Foresattemøte%20brosjyrer\arne.tjelle@mrfylke.no), 95419337

Ass.rektor: Kristoffer Meringdal, [Kristoffer.Meringdal@mrfylke.no](mailto:Kristoffer.Meringdal@mrfylke.no), 97148222

Avdelingsleder NA/TIP/YSK/RM: Pål Aure, [pal.andre.aure@mrfylke.no](mailto:pal.andre.aure@mrfylke.no), 47892902

Avdelingsleiar HO/AO: Hanne Sandnes, [hanne.sandnes@mrfylke.no](mailto:hanne.sandnes@mrfylke.no), 41288824

Avdelingsleiar ST: Anne Kringstad Grønvik, [Anne.Kringstad.Gronvik@mrfylke.no](mailto:Anne.Kringstad.Gronvik@mrfylke.no), 98073363

Rådgiver: Inger Kristin Kristiansen, [inger.kristin.kristiansen@mrfylke.no](mailto:inger.kristin.kristiansen@mrfylke.no), 90129448

Rådgiver Hans Isachsen, [hans.isachsen@mrfylke.no](mailto:hans.isachsen@mrfylke.no), 97983873

Kontaktlærere skoleåret 2023-2024:

1HO1: Hilde Gadøy Jansen, [hilde.gadoy.jansen@mrfylke.no](mailto:hilde.gadoy.jansen@mrfylke.no), 90961809

Vikar: Odd Inge Teige, [odd.inge.teige@mrfylke.no](mailto:odd.inge.teige@mrfylke.no), 90011276

1HO2: Hilde Kristin Røvik, [hilde.kristin.rovik@mrfylke.no](mailto:hilde.kristin.rovik@mrfylke.no), 95726345

1HO3: Nina Helberg, [Nina.Agnete.Rodal.Helberg@mrfylke.no](mailto:Nina.Agnete.Rodal.Helberg@mrfylke.no), 92667219

1NA1: Gro Storholm, [gro.storholm@mrfylke.no](mailto:gro.storholm@mrfylke.no), 40463836

1NA2: Amund Opdahl, [Amund.Opdahl@mrfylke.no](mailto:Amund.Opdahl@mrfylke.no), 46787700

1RM1: Stine Havnes, [stine.nerlandsrem.havnes@mrfylke.no](mailto:stine.nerlandsrem.havnes@mrfylke.no), 97612368

1TIF1: Bjørn Helge Urdshals [bjorn.helge.urdshals@mrfylke.no](mailto:bjorn.helge.urdshals@mrfylke.no) 994 69 426

1TIF2: Peder Farstadvoll [peder.arne.farstadvoll@mrfylke.no](mailto:peder.arne.farstadvoll@mrfylke.no), 412 47 957

1TIF3: Asgeir Johnsen, [Asgeir.Johnsen@mrfylke.no](mailto:Asgeir.Johnsen@mrfylke.no), 922 08 902

1ST1: Kristoffer Stige, [Kristoffer.Stige@mrfylke.no](mailto:Kristoffer.Stige@mrfylke.no), 40040545

1ST2: Ina Magerøy, [ina.loken.mageroy@mrfylke.no](mailto:ina.loken.mageroy@mrfylke.no), 48 24 02 78

Språkklassen: Liv Solveig Myrbø, [Liv.Solveig.Lokhaug.Myrbo@mrfylke.no](mailto:Liv.Solveig.Lokhaug.Myrbo@mrfylke.no), 92 49 06 03

Alternativ opplæring – base A: Hege Skarvøy, [Hege.Skarvoy@mrfylke.no](mailto:Hege.Skarvoy@mrfylke.no), 91 54 35 50

Alternativ opplæring – base B: Lise Wiik, [Lise.Wiik@mrfylke.no](mailto:Lise.Wiik@mrfylke.no), 99 23 63 03

|  |  |
| --- | --- |
| **Fag på VG 1 yrkesforberedende:** | **Timer/uke** |
| Programfag | 17 |
| Yrkesfaglig fordypning | 6 |
| Engelsk | 5 |
| Matematikk | 3 |
| Naturfag | 2 |
| Kroppsøving | 2 |
| **Sum:** | **35** |

**Fag som er markert rød, er avsluttende i vg1 (med standpunktkarakter)**

|  |  |
| --- | --- |
| **Fag på VG1 studiespsialisering:** | **Timer/uke** |
| Geografi | 2 |
| Samfunnskunnskap | 3 |
| Engelsk | 5 |
| Matematikk | 5 |
| Naturfag | 5 |
| Kroppsøving | 2 |
| Tysk/spansk | 4 |
| Norsk | 4 |
| **Sum:** | **30** |

**Fag som er markert rød, er avsluttende i vg1 (med standpunktkarakter)**

|  |  |
| --- | --- |
| **Fag på VG 1 yrkes- og studieforberedende kompetanse (YSK) annenhver uke på skolen og i bedrift:** | **Timer/uke** |
| Programfag | 9 |
| Samfunnskunnskap | 6 |
| Matematikk | 10 |
| Naturfag | 10 |
| **Sum:** | **35** |

**Fag som er markert rød, er avsluttende i vg1 (med standpunktkarakter)**

Vi minner om heimesida vår: <http://www.hustadvika.vgs.no>

Skolens telefon: 712 83 700

**Kontakt skole-heim:**

Vi har tre faste møter mellom skole og heim på vg1:

* Foreldremøte i slutten av august (28.august for VG1 NA/YSK/TIF og RM og 30.august for VG1 ST, HO og språkklassen): Her blir det gitt nyttig informasjon om skolen og skolens rutiner.
* Foreldrekonferanse i oktober-november
* alle foresatte får tilbud om møte med kontaktlærer der hele skolesituasjonen til eleven er tema: trivsel, fravær, orden, atferd, resultata av kartleggingstestene i lesing, skriving og regning og faglig prestasjon så langt. Eleven kan delta på konferansen. Samtalen skal klargjøre hvordan eleven, skolen og foreldrene skal samarbeide for å legge til rette for læringa og utviklinga til eleven.
* Foreldremøte i slutten av januar
* informasjon om valg av studieområde og programfag på vg2

Skolen skal holde kontakt med foresatte til elever som ikke er myndige, men vi ber alle elever skrive under et samtykkeskjema som gjør at skolen kan gi og få informasjon om eleven som gjelder skolesituasjonen også etter at de har fylt 18 år.

Foresatte til ikke myndige elever skal bl.a. få:

* skriftlig varsel dersom det udokumenterte fraværet nærmer seg fraværsgrensa på 10 % i faget
* skriftlig varsel dersom det er fare for at læreren mangler grunnlag for å sette standpunktkarakter i faget
* skriftlig varsel dersom det er fare for at eleven kan få nedsatt karakter til nokså godt eller lite godt i orden eller oppførsel

Foreldre/foresatte er selvfølgelig velkommen til å ta kontakt med skolen utenom dette. Dersom det ikke er akutte henvendelser, bør lærerne normalt ikke kontaktes etter kl 17.00.

**Aktivitetsplikt for å sikre at elevene har et trygt og godt skolemiljø***:*

Skolen har nulltoleranse overfor fysisk, psykisk og digital mobbing.

Hovedpunktene i denne er:

* **informasjonsplikt**: Handlingsplanen mot mobbing blir gjennomgått i alle klasser hvert år og på foreldremøter
* **plikt til å følge med:** dette gjelder alle ansatte på skolen
* **plikt til å gripe inn:** i akutte situasjoner
* **varslingsplikt**: Alle ansatte i skolen har plikt til å følge med på om det skjer mobbing, og de skal varsle rektor ved mistanke om mobbing
* **undersøkingsplikt**: Ledelsen/ressursteamet skal finne ut hva som har skjedd
* **handlingsplikt**: Rektor skal fatte vedtak om tiltak innen 5 dager

Skolen har et ressursteam som fungerer som et innsatsteam mot mobbing i ekstra vanskelige saker. Ressursteamet støtter og veileder lærerne dersom det er behov for det. Teamet består av avd.leder Anne Kringstad Grønvik, spes.ped.koordinator Anita Haukaas, rådgiver Inger Kristin Kristiansen, rådgiver og OT-kontakt Hans Isachsen, helsesjukepleier Belinda Renee Dragset, PPT-representant Heidi Holm Hjelle og rektor Arne Tjelle. I tillegg deltar de andre avdelingslederne etter behov og teamet samarbeider også med formidlingsrådgiver i fylkeskommunen, skolelege, BUP, kommunene, Astero og NAV.

Elever/foresaatte kan melde fra digitalt om mobbing via skolens heimeside.

**Drømmeskole:**

## Overgangen til ungdomsskolen og til videregående er utfordrende for mange unge, og det er i dette tidsrommet selvrapporteringen av psykiske plager er høyest. Drømmeskolen er et tiltak for å trygge disse overgangene og la ungdommene bruke ressursene sine på å skape meningsfulle fellesskap som fremmer den psykiske helsen til hver enkelt elev.

*Drømmeskolen*er altså en modell for å jobbe systematisk med psykisk helse, livsmestring og inkludering i skolen.

Elevmentorene er kjernen i *Drømmeskolen,* og deres hovedoppgave er å bidra til at medelever føler seg sett og ivaretatt når de er på skolen. Dette gjør de ved å ta imot nye elever når de begynner på skolen, bidra til å skape samhold og gode relasjoner i nye klasser, lage aktiviteter på skolen som skaper inkludering og tilhørighet og gjennomføre livsmestringssamlinger i mentorklassene sammen med kontaktlærerne.

I tillegg deler vi elevene inn i makkerskap (to personer) fra første skoledag. Disse makkerskapa tilhører igjen ei makkergruppe. Elevene bytter makker undervegs slik at alle blir bedre kjent med alle medelevene sine. Makkerne skal ha oppgaver i forhold til hverandre og jobbe sammen i timene. Det er viktig å understreke at makkerskap handler om å være en god kollega. Det er et metode som forbereder en på arbeidslivet, ikke et påtvungent vennskapsprosjekt.

**Elever som bor på hybel**

Kontaktlærer registrerer hvem som bor på hybel. Disse vil bli invitert til et møte i starten av skoleåret. Slike møter vil bli holdt utover året for å skape samhold og tilhørighet for elever som bor langt borte fra foreldre.  Kontoret er behjelpelig med anskaffelse av hybler om nødvendig.

**Dysleksivennlig skole**

Vi er en dysleksivennlig skole. Det betyr at vi kartlegger og registrerer alle elevenes leseferdigheter systematisk og har gode systemer og kompetanse på å finne dem som har vansker.

Dysleksi er en spesifikk lese- og skrivevanske, og det er ulikt hvordan vansken arter seg for den enkelte og hva slags støtte eleven har behov for. På skolen vår vil vi være en støttespiller på denne måten:

* Kontaktlærer snakker med eleven om vansken og undersøker behovet for tilrettelegging
* Eleven får tilbud om forlenget tid ved prøver, kombinert skriftlig/muntlig prøveform, oppleste oppgaver
* Eleven får tilbud om informasjonsmøte i skoletiden om hjelpemidler, rettigheter og tilrettelegginger
* Eleven får tilbud om opplæring (i grupper) i skoletiden i smart bruk av digitale hjelpemidler
* Eleven får tilgang til lydbøker og lydbok-app hos skolebibliotekaren
* Eleven kan få individuell hjelp hos dysleksikoordinatorer på skolen (undertegnede)
* Dysleksivennlig undervisning vil være tema for personalet gjennom året

For å kunne bruke tiden effektivt på opplæring, ønsker vi at eleven får hjelp hjemme til å installere hjelpeprogrammet LingDys. <https://lingit.no/brukerstotte/>

Foresatte er viktige i arbeidet med å tilrettelegge for eleven for best mulig måte. Ta kontakt med kontaktlærer om dere ønsker et møte. Dersom du lurer på om din ungdom har lese- og skrivevansker, ta kontakt med undertegnede eller kontaktlærer.

**Elev- og foreldredemokrati:**

* Elevtillitsvalgte
* Elevverneombud
* Elevhandbok i HMS
* Elevrådsstyre
* Skoleutvalget (elevverneombuda + HVO + ass. rektor) funger som skolemiljøutvalg. Elevene er i flertall. Utvalget har rett til å uttale seg i alle saker som gjelder skolen.
* Fagfornyelsen legger ekstra vekt på elevmedvirkning i planlegging, gjennomføring og vurdering av opplæringa
* Planlagte elevsamtaler
* Elevundersøkinga (november)
* Undervisningsevalueringa (desember)

**Tett oppfølging:**

* Gi alle elever oppgaver som er tilpassa deres behov slik at alle kan ta ut læringspotensialet sitt
* Har eleven stort læringspotensial? Trenger eleven ekstra utfordringer?
* Har eleven spesielle utfordringer? Stort fravær, fare for stryk, fare for å slutte?
* Vil eleven greie det 2-årige, ordinære lærlingeløpet?
* Status ved halvårsvurdering – er det behov for ekstra tilpassa opplæring – ev. spesialundervisning/lærekandidatordning?

**Generelle husregler:**

På Hustadvika vgs har vi “husregler” som gjelder for alle. Disse er oppslått i hvert klasserom og styrer hvordan vi oppfører oss på skolen ved bl.a.:

**Skal:** møte presis, være forberedt, ha med nødvendig utstyr, ringe til kontaktlærer ved fravær, melde faglærer når frister ikke kan holdes, møte på prøver, levere heimearbeid, være høflig

**Skal ikke:** bruke digitale hjelpemidler ulovlig, mobbe/krenke andre, bruke tobakk, rusmiddel osv.

**Konsekvenser:** 5 merknader fører til melding om fare for nedsatt orden. Ved ytterligere merknader kontaktes hjemmet.

**Fraværsreglementet:**

Se link til fylkeskommunens fraværsreglement:

<https://mrfylke.no/utdanning-og-karriere/opplaering-i-skole/skolekvardag/reglement>

Det er svært viktig at elevene er til stede på skolen. Dette er en forutsetning for å mestre arbeidslivet som voksen. Det er derfor et typisk tema som skole og heim må samarbeide om.

Det finnes to hovedtyper fravær:

* udokumentert fravær (elever som har mer enn 10 prosent udokumentert fravær i et fag, kan ikke få karakter i faget -IV = ikke vurdering - pga fraværsgrensa)
* dokumentert fravær (dette er fravær som er unntatt fraværsgrensa, men stort dokumentert fravær kan likevel føre til at læreren har manglende vurderingsgrunnlag og dermed ikke kan sette karakter i faget (IV).
* Det er ikke mulig å få fagbrev dersom eleven har IV i ett eller flere fag.

Følgende er eksempler på fravær som er unntatt fraværsgrensa dersom det blir dokumentert av eksterne:

* Sjukdom
* deler av kjøreopplæringa til førerkort klasse B: sikkerhetskurs på bane 4 timer, 5 timer kjøring på landeveg og 4 timer planlegging og kjøring i variert trafikkmiljø = 13 timer
* inntil 2 dager for elever som er medlemmer av andre trossamfunn enn Den norske kirken. Fraværet må være knyttet opp mot en religiøs høgtid.

**10-dagers-regelen:**

For inntil sammenlagt 10 skoledager i skoleåret kan eleven kreve at følgende fravær ikke blir ført på vitnemålet eller kompetansebeviset dersom det kan dokumenteres at fraværet skyldes:

* helse og velferdsgrunner (Fravær som skyldes helsegrunner, må vare mer enn tre dager, og det er bare fravær fra og med fjerde dagen som kan strykes. Ved dokumentert risiko for fravær på grunn av funksjonshemming eller kronisk sjukdom, kan fravær strykes fra og med første fraværsdag).
* inntil 2 dagar for elever som er medlemmer av andre trossamfunn enn Den norske kirka. Fraværet må være knyttet opp mot en religiøs høgtid.

Elever som er borte på grunn av retter de har etter opplæringslova, skal ikke få fravær. Det gjelder f.eks. rådgiving på skolen, møte med helsesøster/PP-tjenesten og elevrådsarbeid. Eleven har plikt til å dokumentere avtalen.

Som før skal elevene melde fra om fravær fra første fraværsdag til skolen. Det samme gjelder dersom de må forlate opplæringa i løpet av skoledagen. Her er det nok med egenmelding for å unngå ordensmerknad, men fraværet teller på 10%-grensa dersom eleven ikke legger fram ekstern sakkyndig dokumentasjon på fraværet.

Følgende fravær er ikke unntatt fraværsgrensa:

* feriereiser
* ikke-obligatoriske kjøretimer (inkludert oppkjøring og teoriprøven)
* bortvisning fra undervisninga

|  |  |
| --- | --- |
| **Fraværsgrenser for de ulike faga:** | |
| Fag m/timer pr uke: | **10 %** |
| 2t-fag for eksempel kroppsøving | 8 t (eller 4 dager for hele skoleåret) |
| 3t-fag: | 12 t |
| 5t-fag: | 19 t |
| 6t-fag: | 23 t |
| 7t-fag: | 27 t |
| 8t-fag: | 29 t |
| 9t-fag: | 35 t |
| 12t-fag: | 46 t |

**Rutiner for oppfølging av stort fravær:**

* Kommer eleven for seint til undervisning, blir det satt merknad og fravær blir ført.
* Dersom eleven har udokumentert fravær fra undervisning mer enn en gang, tar kontaktlærer en samtale med eleven
* Når fraværet nærmer seg fraværsgrensa, får heimen skriftlig varsel om fare for ikke å få standpunktkarakter i faget
* Ved stort, bekymringsfullt fravær, ber skolen om et møte med elev sammen med foresatte

**Treffetider skolehelsetjenesten:**

Belinda Renee Dragset, 99 33 38 68: tirsdager, torsdager og fredager

[belinda.renee.dragset@hustadvika.kommune.no](mailto:belinda.renee.dragset@hustadvika.kommune.no)

**Elevene må ha egen PC:**

Alle elever som starter videregående opplæring, trenger en bærbar PC som er god nok for skolebruk. Elevene har to måter å skaffe seg PC på:

* Leie elev-PC fra fylkeskommunen (eleven overtar utstyret etter betalt egenandel)
* Bruke egen PC

Hvilken PC-modell som eleven kan velge, kommer an på utdanningsprogrammet til eleven. Noen utdanningsprogram krever en kraftigere PC. Når eleven logger inn og fyller ut registreringsskjemaet, får eleven se hvilken PC-modell som kan velges.

Velger eleven å leie elev-PC fra fylkeskommunen, får eleven en bærbar PC med 3 års garanti og 3 års uhellsforsikring som betyr at den blir reparert om feil eller skader oppstår i denne perioden.

Garantien dekker reparasjon av eventuelle feil med utstyret som ikke kommer av uforsvarlig bruk.

Forsikringa dekker hendelige uhell, altså uhell der eleven ikke kan klandres for å ha opptrådt uforsiktig eller klanderverdig. Om skaden kommer av uforsiktig bruk eller transport av PC, kan det komme krav om en egenandel ved reparasjon av skaden. Flere detaljer om dette finnes i PC-avtalen som må signeres for få PC.

Eleven får regning fra Møre og Romsdal fylkeskommune en gang i året, i tre år (til sammen tre betalinger – også for yrkesfagelever som vanligvis går to år på skolen). Beløpet på hver regning blir det samme beløpet som [lånekassa betaler ut i utstyrsstipend kvart år (minstesats)](https://www.lanekassen.no/). For skoleåret 23/24 er egendelen kr 1 196. Etter 3 år beholder eleven PC-en.

Om du ikke ønsker å benytte deg av PC-ordninga og i stedet bruker egen PC, gjelder dette:

## **Krav til eleven:**

* Eleven må selv sørge for å ha en PC som har minst like god kapasitet som fylkes-PC-en.
* PC-en må ha Windows Home, Windows Pro (ikke Windows S) eller macOS installert.
* Det er ikke anledning til å benytte annen type PC, som til f.eks. ChromeBook eller PC med Linux.
* Eleven står ellers fritt til å velge den PC-en han/ho ønsker, men den må være klar til skolestart før utstyrsstipendet ikke er utbetalt.
* Eleven må selv dekke service, vedlikehold og eventuell forsikring.
* Vi anbefaler at eleven har serviceavtale som dekker låne-PC slik at eleven hele tida har tilgang til PC.

## **Eleven får**

* Gratis tilgang til alt som behøves av programvare på skolen (bl.a. Microsoft 365).
* Hjelp og rådgiving fra IT-avdelinga på skolen.

Om eleven takker nei til å benytte seg av PC-ordninga, og heller skaffer egen PC, mister han/ho retten til å benytte seg av PC-ordninga. PC-ordninga blir bare tilbudt Vg1-elever, og kan ikke søkes om etter at søknadsfristen er utgått. Dersom eleven ikke har rett til å benytte seg av PC-ordninga, men likevel mener at han/ho har det, kontakter du skolen.

De første dagene av skoleåret får du tildelt leie-PC-en hos IT-avdelinga på skolen. Husk at PC-avtale må signeres før PC kan leveres ut. Er eleven under 18 år, er det en foresatt som skal signere avtalen.

1. september: Svarfrist for PC-ordninga. Etter denne datoen er det ikke lengre anledning til å bestille PC gjennom PC-ordninga til fylkeskommunen.

Møre og Romsdal fylkeskommune krever ikke at eleven kjøper bestemt programvare for å benytte PC-en på skolen. All programvare som er nødvendig i undervisninga, får eleven på skolen. Dette inkluderer verktøyene i Microsoft 365.’

Visma Inschool (VIS) er det skoleadministrative systemet vårt.

## **I VIS finner eleven bl.a.:**

* timeplanen
* informasjon om klassen
* kontakt- og faglærere
* registrering av fravær
* merknader
* eksamensoppmeldinger
* standpunkt- og eksamenskarakterer
* datoer for fagsamtaler, halvårsvurdering og begrunnelse for standpunktkarakter

## **Eleven kan også melde om:**

* fravær
* søke om fritak i fag (sidemål og kroppsøving)
* tilrettelegging på eksamen
* fratrekk av fravær

## **Tilgang til VIS:**

Eleven logger inn på VIS med Feide-kontoen sin (brukarnavn og passord).

Foresatte får tilgang via <https://frena-vgs.inschool.visma.no/Login.jsp#/>

og logge seg inn via MinID.

Mer informasjon om VIS og hvordan foresatte får tilgang til å se timeplanen og fraværet til eleven, finner dere på <https://mrfylke.no/utdanning-og-karriere/opplaering-i-skole/elev-pc-og-ikt/visma-inschool>

Microsoft Teams blir benytta som læringsplattform på skolen. Her får eleven oversikt over mye av skolearbeidet sitt, som f.eks. lekser, innleveringer og andre oppgaver. Eleven kan kommunisere med andre elever og lærere og få viktige beskjeder fra lærerne og skolen.

Vi anbefaler at eleven laster ned og installerer Teams både på datamaskinen og mobiltelefon, og dessuten aktivere varsel.

## **Tilgang til M365 og Teams:**

Eleven logger inn på M365 og Teams med Microsoft-brukeren sin. Micrsoftbrukeren er en e-postadresse som er sammensatt av brukernavnet etterfulgt av "@o365.mrvgs.no". Passordet er det samme som Feidepassordet.

Eleven må svare på noen godkjenninger. Dette gjør eleven ved å logge inn og fylle ut registreringsskjemaet.

## **Godkjenning til elektronisk kommunikasjon**

Vi ønsker en bred kommunikasjon med både elever og foresatte hjemme og ønsker at alle elever gir samtykke til at skolen kan gi og få informasjon til/fra foresatte, også etter at du har fylt 18 år. Vennligst fyll ut skjema ved skolestart.

For at skolen skal kunne kommunisere elektronisk med eleven (SMS, e-post, m.m.), og ikke via brevpost, trenger vi godkjenning fra eleven. Denne godkjenningen svarer eleven på ved å logge inn på <https://skolestart.mrfylke.no/> og fylle ut registreringsskjemaet.

Foresatte til elever over 18 år må signere en godkjenning for at vi skal kunne legge inn personopplysninger i systemet. Det åpner for at foresatte kan logge seg inn i VIS, og for at skolen kan dele opplysninger om eleven som er over 18 år. Eleven må også gi godkjenning for at foresatte kan få tilgang i VIS.

Signert godkjenning fra eleven og foresatte må leveres til skolen.

## **Godkjenning til fotografering og bruk av bilde**

Godkjenning til fotografering og bruk av bilde er en frivillig godkjenning. Dette betyr at det ikke foreligger noe press for å godkjenne, og det får heller ingen negative konsekvenser for eleven dersom han/ho ikke godkjenner dette. Godkjenningen kan når som helst trekkes tilbake uten konsekvenser.

Denne godkjenningen gjelder bilde som kan bli benytta i undervisnings- og informasjonsmateriell, og dessuten blir publisert på skolens og/eller plattformene i fylket. Dette inkluderer webside, sosiale medium, som vedlegg til nyheter eller andre saker som gjelder Møre og Romsdal fylkeskommunes oppgaver. Denne godkjenningen svarer eleven på ved å logge inn på skolestartsida og fylle ut registreringsskjemaet.

## **Godkjenning til filming og bruk av video**

Godkjenning til filming og bruk av video er også en frivillig godkjenning. Dette betyr at det ikke foreligger noe press for å godkjenne, og det får heller ingen negative konsekvenser for eleven dersom han/ho ikke godkjenner dette. Godkjenningen kan når som helst trekkes tilbake uten konsekvenser.

Denne godkjenningen gjelder video som kan bli benytta i undervisnings- og informasjonsmateriell, og dessuten blir publisert på skolens og/eller plattformene i fylket. Dette inkluderer webside, sosiale medium, som vedlegg til nyheter eller andre saker som gjelder Møre og Romsdal fylkeskommunes oppgaver. Denne godkjenningen svarer eleven på ved å logge inn på skolestartsida og fylle ut registreringsskjemaet.

**Målform:**

Elevene har rett til læremiddel på ønsket målform, nynorsk eller bokmål. Eleven velger målform ved å logge inn og fullføre registreringsskjemaet.

**Lærebøker og digitale læremiddel:**

Alle nødvendige trykte lærebøker og digitale læremiddel er gratis, jfr. gratisprinsippet i videregående skole. Ved starten av skoleåret får eleven delt ut de lærebøkene eleven trenger og tildelt lisens til de digitale læremidlene eleven har behov for i faga sine. Eleven trenger ikke gjøre noe i forkant av skolestart med hensyn til læremiddel, anna enn å velge hvilken målform eleven ønsker på læremidlene.

Vi oppfordrer elevene til å sette bind på bøkene og til å skrive navnet sitt og skoleår i bøkene siden elevene noen ganger blander bøker med klassekamerater, og det skaper unødvendig forvirring ved innlevering senere. Alle elever har rett på et sett med lærebøker gratis forutsatt at de leveres ved skoleslutt uten skader (se [utlånsreglementet](https://hustadvika.vgs.no/for-deg-som-er-elev/skolebibliotek/utlaansregler)).

Etter siste skoledag sendes det direkte regning til dem som ikke har levert inn de lånte skolebøkene. Det er for sent å levere i sommerferien eller i begynnelsen av det neste skoleåret fordi skolen må bestille nye bøker for neste skoleår allerede første uka av sommerferien.

## **Eleven har rett på fri skoleskyss dersom**

* eleven har mer enn 6 kilometer avstand mellom heim og skole,
* eleven har behov for skyss, på grunn av funksjonshemming, skade eller sjukdom, uavhengig av avstanden mellom bosted og skolen.
* det er nødvendig med båt- eller fergetransport uten hensyn til reiselengde mellom bosted og skolen.

Dere må selv søke om dette **før skolestart** ved å bestille skoleskyss i skyssportalen. Linken til innlogging finner du her [Bestilling skoleskyss](https://skoleskyss.mrfylke.no/Account/Login?ReturnUrl=%2F) . Du trenger [Min ID](https://eid.difi.no/nb/minid) til innlogging.

Avstanden er beregna ut fra [Møre og Romsdal fylkeskommune sine kartdata](https://skoleskyss.mrfylke.no/Public/Map) og korteste farbare veg fra elevens bostedsadresse til elevens skole.

For elever som bor på hybel, blir avstanden regna til denne adressen. Elever som har hybel har ikke rett til fri skyss til folkeregistrert adresse.

Eleven kan søke om skoleskyss på [skoleskyss.mrfylke.no](https://skoleskyss.mrfylke.no/)

Mer informasjon om skoleskyss finner eleven på Møre og Romsdal Fylkeskommunes websider: <https://mrfylke.no/utdanning-og-karriere/opplaering-i-skole/skoleskyss/skoleskyss-i-vgs>

**Ulike stipend:**

15. november: Søknadsfrist for stipend og lån hos Lånekassen.

**Utstyrsstipend:**

Alle elever med ungdomsrett i videregående skole har rett på utstyrsstipend. Dette søker eleven om på [lanekassen.no](https://lanekassen.no/). Følgende satser gjeldrer for skoleåret 23/24:

| **Utdanningsprogram** | **Utbetaling ved skolestart** |
| --- | --- |
| Studiespesialisering | kr. 1 196,- |
| Helse- og oppvekstfag | kr. 2 248,- |
| Naturbruk | kr. 6 156,- |
| Restaurant- og matfag | kr. 6 156,- |
| Teknologi- og industrifag | kr. 3 625,- |

Hele utstyrsstipendet blir utbetalt når søknaden er behandla.

Stipendet blir ikke behovsprøvd. Det betyr at verken inntekten til deres eller elevens påvirker hvor stort stipend eleven kan få.

Utstyrsstipendet må eleven søke om hvert år.

**Borteboerstipend:**

Dersom eleven ikke bor heime mens han/ho går på skolen, og det er:

* mer enn 40 km mellom heim og skole, eller
* eleven bruker mer enn 3 timer om dagen på å reise til og fra skolen, eller
* det er særlige forhold i heimen som gjør at eleven ikke kan bo der,

har eleven rett på borteboerstipend på kr 5 848 pr. måned. Dette søker eleven om på [lanekassen.no](https://lanekassen.no/).

Stipendet blir ikke behovsprøvd.

**Inntektsavhengig stipend:**

Dersom familien har svak økonomi, kan eleven søke om inntektsavhengig stipend.

**Skolerute** (Husk å legge ferier utenom skoledagene):

| **Høst 2023** |
| --- |

|  |  |
| --- | --- |
| August | Første skoledag: mandag 21. august |
| September |  |
| Oktober | Høstferie uke 41: mandag 9. - fredag 13. oktober |
| November |  |
| Desember | Siste skoledag før jul: onsdag 20. desember |
| **Vår 2024** | |
| Januar | Første skoledag etter jul: onsdag 3. januar |
| Februar | Vinterferie uke 8, mandag 19. - fredag 23. februar |
| Mars | Påskeferie: mandag 25. mars - mandag 1. april |
| April | Første skoledag etter påske: tirsdag 2. april |
| Mai | Elevfri dag: fredag 10. mai |
| Juni | Siste skoledag: fredag 21. juni |

**Skoleskap**

Ordningen med skoleskap er slik at du må registrere skapet du ønsker hos bibliotekaren ved starten av skoleåret. Dere ordner skap sammen med læreren og klassen den første uka. Etter du har gjort dette, er det viktig at du gjør to ting:

- at du har en hengelås på skapet

- at du henger en lapp med navn og skoleår du går her (kun bokplast er godkjent teip, du får dette gratis hos bibliotekaren)

**Valg av matematikk og 2. fremmedspråk for elever på studiespesialisering**

I starten av skoleåret må elevene på studiespesialisering velje mellom teoretisk eller praktisk matematikk og mellom tysk eller spansk. Informasjon om dette gis etter skolestart.

Elles finner dere mye nyttig informasjon på fylkeskommunens heimesider her:

<https://mrfylke.no/utdanning-og-karriere/opplaering-i-skole>

Da ønsker jeg dere et riktig godt og trygt skoleår!

Arne Tjelle

rektor